


בבית משפט השלום 								ת.א. 24/
בכפר סבא

תאריך חתימת המסמך: 7.3.24

התובע:                  אביתר יוסף מרציאנו, ת.ז. 39147400
			מרחוב דוד אלעזר 23, אור יהודה
			טלפון: 054-7143692
   
ע"י ב"כ עו"ד אריאל פרייברג  (מ"ר 62254) 
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: frei.ariel@gmail.com 

      – נ ג ד –

הנתבע:                המאגר הישראלי לביטוחי רכב חובה - הפול
מרחוב האצ״ל 1, ראשון לציון
טל׳: 03-9424300;פקס: 03-9620303
                          דוא"ל: poolmoked@pool.org.il

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	791 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 

[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 














חלק 2: 

(1) בעלי הדין : 

1. התובע, יליד 24/8/1993, היה בכל הזמנים הרלבנטיים לתביעה זו הנוהג ו/או המשתמש ברכב הנושא מספר רישוי 417-07-602 (להלן: "הרכב/האופנוע").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב אישור משטרה ותעודת חובה, מסומנים ״כנספח 1״.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

4. התובע, עובד בתחום הגמר והשיפוץ, מתקשה מאז התאונה ומחמת תוצאותיה בביצוע עבודתו, נזקק להפוגות ממושכות במהלכה נגרמו לו הפסדי שכר ויגרמו לו גם בעתיד.

5. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

6. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 26.7.2022, בשעה 07:30 או בסמוך לכך, באור יהודה, עת רכב על האופנוע, נפגע מרכב אשר פגע ברכבו והתובע הועף מהאופנוע הוטח על הכביש ונחבל בגופו (להלן: "התאונה").

8. לאחר התאונה טופל התובע בבית החולים שיבא, בתל השומר, שם אובחנו חבלות בראש, בצוואר, בגב ובגפיים. לאחר קבלת טיפול רפואי ראשוני שוחרר התובע לביתו, בהמלצה לנטילת משככי כאבים, המשך מעקב רפואי ומנוחה.

9. חרף נטילת משככי כאבים, נוכח החמרה בכאבים וקושי בהליכה, כאבים בהפעלת זרוע ויד שמאל, וקושי בתפקוד פנה התובע בחלוף יומיים למיון בית החולים שיבא, שם אובחנו שטפי דם בגפיים וצליעה ולאחר שנשלל חשד לשבר ונזק לאיברים פנימיים שוחרר התובע לביתו בהמלצה לנטילת שיכוך כאב, מנוחה והמשך מעקב רפואי.

10. התובע המשיך במעקב הרפואי במסגרת הקהילה והופנה לביצוע בדיקות הדמיה, מעקב אורתופדי ומנוחה.

11. בדיקת הדמיה שכוונה לגפה העליונה הדגימה שבר תלישה בקצה האולקרנון ובדיקת הדמיה שכוונה לעמוד השדרה המותני הדגימה פריצת דיסק פצטרית עם היצרות של הפורמינה משמאל ובלט דיסק בגבהים 4L-1S.

12. התובע נבדק ע"י אורתופד אשר איבחן כאבים והגבלה בתנועות עמוד השדרה המותני ובתנועות מרפק וזרוע שמאל וניתנו לו המשך תעודות מחלה בהמלצה לשהות במנוחה, ביצוע טיפולי פיזיותרפיה, נטילת טיפול תרופתי וזריקות קורטיזון.

13. התובע המשיך לסבול מכאבים עזים והגבלה בתנועות עמוד השדרה והגפיים והופנה להמשך טיפול במסגרת מרפאות כאב עם המלצה לחזרה הדרגתית לפעילות גופנית תוך נטילת תרופות לשיכוך כאב.

14. התובע ביצע סדרת טיפולי פיזיותרפיה, אולם, נותר עם הגבלה בתנועות וכאבים עזים והוחלט להפנותו להמשך טיפול. במקביל, לאחר התאונה ובעטיה החל התובע לסבול מקושי בהירדמות, מצב רוח ירוד, חרדה תעבורתית, מחשבות חודרניות וקושי בתפקוד.

15. התובע נבדק במסגרת המכון לשיכוך כאב בבית החולים שיבא, בתל השומר, שם הודגמו הגבלות בתנועות עמוד השדרה, חולשה ורגישות בפלג גופו השמאלי וירידה תחושתית קלה בפיזור 5L והומלץ לו ליטול טיפול נרוקטי לשיכוך כאב, המשך טיפולי פיזיותרפיה והמשך מעקב רפואי במכון לשיכוך כאב ובקהילה.

16. מצבו של התובע לא הוטב, הכאב הוחמר והתפשט, בנוסף לתשישות, עייפות מנטלית, ירידה במוטיבציה וסף כאב ירוד. בהיעדר הטבה הוחלט על נטילת סימבלטה, הערכה ראומטולוגית וביצוע הערכה פסיכיאטרית בשאלת PTSD והמשך טיפול כאב.

17. בהמלצת המכון לשיכוך כאב פנה התובע להערכה ראומטולוגית אשר איבחנה תסמונת קלינית של פיברומיאלגיה והוא הופנה לייעוץ פסיכיאטרי, ייעוץ נוירולוגי, טיפולי הידרותרפיה, הליכה אירובית מתונה, טיפולי CBT ורפואה משלימה והמשך מעקב רפואי.

18. התובע המשיך בטיפול ומעקב במסגרת המכון לשיכוך כאב, והוחלט על המשך מעקב, העלאת מינון תרופתי, פיזיותרפיה וביצוע פעילות גופנית.

19. התובע פנה לקבלת טיפול פסיכיאטרי ואובחן כסובל מחרדה ודכאון והוחלט על מתן טיפול תרופתי פסיכיאטרי להרגעה ונוגד חרדה ודכאון.

20. במסגרת המעקב הרפואי הוחלט על העלאות מינון התרופות, המלצה על טיפול פסיכולוגי שיחתי, הצעה לשימוש בקנאביס רפואי והמשך טיפולים לחיזוק השרירים והפגת כאב, במסגרת המעקב הפסיכיאטרי אובחן כסובל מתסמונת פוסט טראומתית והוחלט על הוספת טיפול תרופתי נוגד חרדה.

רצ"ב תעודות רפואיות, מסומנות "כנספח 2".

21. מאז התאונה סובל התובע מכאבים מפושטים ומכאבים ומהגבלה בתנועות הגב, הצוואר, זרוע ומרפק ימין, מכאבי ראש, מתשישות ועייפות כרונית, ממצב רוח ירוד, תנודות במצבו הרגשי, דכדוך, קשיי שינה, מקושי בכיפוף והרמה, מהקרנת הכאבים לגפיים התחתונות, מקושי בישיבה והליכה ממוכות, מקושי בביצוע תפקודים יומיומיים, הוא נזקק לטיפול תרופתי נרקוטי לשיכוך כאב, תרופות פסיכיאטריות להרגעה וטיפול בחרדה ודכאון, מעקב רפואי אינטנסיבי והטיפולים בו צפויים להימשך גם בעתיד. 

22. התובע עובד בתחום השיפוצים, עבודה פיזית מעצם טיבה וטבעה, מתקשה מחמת התאונה ותוצאותיה בביצוע עבודתו נזקק להפוגות ממושכות במהלכה, ונגרמו לו הפסדי שכר.

23. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.

24. עקב מגבלותיו הנובעות מהתאונה, בשים לב לאופי פגיעתו נזקק התובע לשימוש מוגבר במוניות, ולהסעות מיוחדות ויזקק לכך גם בעתיד. 
                       
חלק 3 
1. להלן פירוט נזקי התובע:
1. נזק מיוחד:  
(1)  פגיעה בכושר ההשתכרות בעבר –			          135,500 ₪ 
(2)  עזרת הזולת בעבר –	           				              32,250 ₪  
(3)  הוצאות רפואיות ונסיעות לטיפולים בעבר –	           7,500 ₪ 
(4)  הסעות מיוחדות ושימוש מוגבר במוניות בעבר -            20,250 ₪

2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות ניידות מוגברות בעתיד. 
(5)  פיצוי בגין נזקיו הלא ממוניים של התובע. 

פירוט העובדות המקנות סמכות לבית המשפט:
 
לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבע.

הנתבע חייב לפצות את התובע בהיותו מבטח השימוש ברכב במועד התאונה.

אשר על כן, מתבקש כב' ביהמ"ש להזמין את הנתבע  לדין ולחייבו, לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	

                                                                                          ______________
						               אריאל פרייברג, עו"ד
								          ב"כ התובע

